Derfor får Red Bull det til at løbe koldt ned ad ryggen på fansene - Folkebladet\n28. jan 2020, 08:42 - Sidst redigeret 1. jan 2021, 15:25\nI sidste uge florerede en række rygter om, at Red Bull var interesseret i Brøndby IF. Det bryder en stor del af klubbens fans sig ikke om. Arkivfoto: Robert Hendel\nSPORT. Rygterne om en flirt mellem Brøndby IF og Red Bull har vakt vrede blandt en stor del af klubbens fans. De frygter at energidrik-producenten vil ofre klubbens identitet for at sælge flere energidrikke\nDet er ingen hemmelighed, at fodboldklubben Brøndby IF har brug for kapital. I det årsregnskab, som klubben lægger frem om en måneds tid, forventes der et underskud i størrelsesordenen 75-79 millioner kroner før skat.\nDerfor er klubben på udkig efter nye investorer, og i den forgangne uger florerede der rygter om, at Red Bull havde Brøndby i kikkerten.\nIfølge erhvervsmediet Inside Business skulle den ene medejer af det østrigske energidrik-imperium, den 75-årige Dietrich Mateschitz, have været i Brøndby for at forhandle om en mulig investering i klubben.\nDet rygte er noget, der har vakt genlyd blandt Brøndbys fans. For selvom klubben er hårdt økonomisk trængt, og Red Bull har vist, hvordan man driver en fodboldklub, er et Red Bull-indtog ikke noget, fansene lovpriser. Brøndby er nemlig langt fra den første fodboldklub, Dietrich Mateschitz har fået øjnene op for, og sporene er noget, der skræmmer hos en stor del af fansene.\nFor 15 år siden købte han sig ind i den østrigske klub SV Austria Salzburg, og fire år senere investerede han i den lille klub SSV Markranstädt, som holder til 11 kilometer sydvest for Leipzig i det gamle Østtyskland.\nI dag er begge klubber med i det bedste europæiske selskab og nyder stor succes i deres respektive ligaer. De spiller flot, offensiv fodbold og især den østrigske klub høster titler som aldrig før.\nTil gengæld er de blevet hadeobjekt nummer ét blandt de øvrige klubbers fans – og det er ikke kun i Tyskland og Østrig. Men hvorfor er energidrik-giganten så forhadt blandt europæiske fodboldfans?\nI sidste uge protesterede en gruppe Brøndby-fans mod Red Bull som mulig investor i Brøndby IF. Foto: Robert Hendel\nFrem til 6. april 2005 var Austria Salzburg en fodboldklub som så mange andre. Siden er alting blevet vendt på hovedet i Mozarts fødeby.\nPå banen tog man hul på en succesfuld periode, hvor man dominerede østrigsk klubfodbold i en grad, man ikke tidligere havde oplevet i klubbens levetid. Inden Red Bulls indtog havde klubben vundet tre titler. Siden 2005 er det blevet til 10 østrigske mesterskaber, heriblandt de seneste syv sæsoner i træk.\nDet er dog ikke kun på det sportslige plan, at Red Bull har sat sit aftryk i klubben, der efter overtagelsen ændrede navn til Red Bull Salzburg. At østrigske klubber ændrer navn på grund af en sponsor, er set før. I 1978 ændrede Austria Salzburg navn til SV Casino Salzburg, og i 1997 hed klubben SV Wüstenrot Salzburg.\nTilgangen af Red Bull betød dog flere radikale ændringer, der har fået en stor del af klubbens fans til at smutte for at starte en ny klub i protest mod energidrik-gigantens indtog.\nVille slette historien\nDen velkendte røde tyr blev inkorporeret i klubbens logo, farven på klubdragten blev ændret fra lilla-hvid til rød-hvid, og hjemmebanen skiftede navn til Red Bull Arena.\nSamtidig forsøgte den nye klubledelse at ændre året, klubben blev stiftet, fra 1933 til 2005. Dette satte det østrigske fodboldforbund imidlertid en stopper for.\nDet er en gentagelse af den historie, som fansene i Brøndby frygter. For mange af dem betyder fodboldfællesskabet og klubtraditionerne langt mere end titler. En så radikal ændring af klubbens identitet, som tilfældet var i Salzburg, vil skubbe de passionerede fans væk fra klubben.\n– Som fans lever vi af drømmene om den store succes for Brøndby IF, men der er noget, der er vigtigere. Brøndby IF er vores fællesskab, og det er den værdi, der binder os alle sammen. Hvis vi vinder, er det fællesskabet, der vinder, og hvis vi taber, er det fællesskabet, der taber, lyder det i en af de mange udmeldinger fra fans af Brøndby IF i kølvandet på rygterne om Red Bull-ejer Dietrich Mateschitzs flirt med Brøndby.\nIfølge de mest aktive Brøndby-fans er Red Bull uforenelig med Brøndby IF’s værdier. Arkivfoto: Robert Hendel\nFans eller energidrik\nBeskeden fra fansene er utvetydig. Klubben må vælge mellem de mest passionerede fans eller de mange penge fra Dietrich Mateschitz og Red Bull.\n– Hvis Red Bull gør sit indtog i Brøndby IF, vil vi som aktiv fanscene ikke længere kunne identificere os med klubben, lyder budskabet blandt andet fra den mest stemningsskabende gruppe af Brøndby-fans.\nTanken om at skifte klubbens blå-gule logo ud med de røde tyre er noget, der får det til at løbe koldt ned ad ryggen på fansene. Ifølge dem er det at sælge ud af klubbens værdier og traditioner, og det er alt det, de i årevis har kritiseret rivalerne for.\nDer er ingen tvivl om, at fans og klub higer efter succes igen, og Red Bull har vist i både Leipzig og Salzburg, at de kan skabe et succesfuldt og rentabelt sportsligt fundament. Det fundament må dog ifølge fansne ikke etableres på bekostning af klubbens identitet, lyder kritikken blandt andet.\nSymbolet på det onde\nHvis Red Bull køber sig ind i Brøndby IF, er det for at tjene penge til kerneforretningen, og det er ikke fodbold. Klubberne er ifølge fansene et salgsfremmende middel, så Red Bull kan øge salget af de energidrikke, de allerede sælger milliarder af hvert år på verdensplan.\nDerfor er protesterne så massive i Brøndby, og klubbens fans har på det seneste modtaget sympatierklæringer fra udenlandske klubbers fans, blandt andet i Dortmund, Köln og Rostock.\nOrdentlich Gegenwind gab es von der #Südtribüne und der Gästekurve des #effzeh zum etwaigen Einstieg von #RedBull bei @BrondbyIF. #BVBKOE pic.twitter.com/WaXyIhsOBk\nFansene har erkendt, pengene i fodbold er kommet for at blive. De er formentligt også villige til at acceptere, at der er penge i fodbold – så længe pengene er er til gavn for sporten.\nFor fodboldfans verden over er Red Bull blevet symbolet på alt, hvad fansene hader ved fodbold. Et firma, der køber sig ind i en fodboldklub for at styrke kerneforretningen. På den måde bliver fodbolden sekundær, og det forbinder fansene med noget dårligt. For dem er det symbolet på det onde.\nDerfor kan fansene i Brøndby i første omgang ånde lettet op, efter at hovedaktionær og bestyrelsesformand Jan Bech Andersen har afvist, at der skulle være forhandlinger med Red Bull eller andre investorer, der vil ændre på klubbens kerneværdier.\nBudskaberne var ikke til at tage fejl af under weekendens træningskamp mod Hvidovre. Red Bull er uønsket blandt fansene. Foto: Robert Hendel


Kompleks - Min undergruppe - Movellas\n11. Min undergruppe\nJeg lynede den alt for korte nederdel op og sank ved de begrænsede bevægelses muligheder der fulgte med. Jeg prustede og tog så skjorten på.\n”Hvad er der galt?” Jules kiggede op fra sit blad.\n”Nederdelen. Den er alt for kort, og man kan ikke sparke i den.” Jeg boksede ud i luften, mens jeg betragtede mine bevægelser foran vægspejlet, hvor vores beskidte tøj plejede at hænge, ind til det blev vasket. Vi havde stadig ikke fundet ud af hvem der gjorde det, om det var nogle magiske feer eller en kedelig rengøringskone der tog det, var stadig væk et mysterium.\nJules sprang ned fra sengen, og rodede i sit klædeskab. Det var et af de ting Jules gik allermest op i. Tøj og neglelak. Hun fortalte mig også på et tidspunkt, at det element hun allermest ville have haft, faktisk var kommunikations. Men hun var også utrolig glad for sit eget, nemlig hvirvel.\nDet slog mig at jeg stadig ikke havde fundet Frey, og dermed ikke vidste hvor jeg skulle have undervisning henne.\nDet var nemlig så besværligt, at hvert kollegium havde to undergrupper. Jeg prøvede at huske dem i hovedet, men blev distraheret da Jules smed nogle sorte joggingbukser hen til mig. ”Her, bær dem under nederdelen.”\nJeg tog dem på, men efterlod bare nederdelen på gulvet. ”Du ligner et bandemedlem eller sådan noget,” klagede Jules mens hun samlede nederdelen op og viftede den bebrejdende foran mig.\nJeg kiggede ned af mig selv. Mine grå sneakers, joggingbukserne, skjorten jeg bar uden virkelig at knappe knapperne, efterlod også helt klart et indtryk. Men jeg kunne godt lide det.\n”Ved du hvad Frey Stefansson er?” spurgte jeg hende, mens jeg tog den blå frakke på.\n”Ehm. Jeg ved at Cornelia er flora. Dai er ædelsten. Vladimir… skygge. Og Frey er, øh… han er bøjning, det er jeg ret sikker på. Jo, han er bøjning.”\nIkke helt tilfreds med det usikre svar, forlod jeg Jules, da hun skulle træne udenfor, og bøjning foregik indenfor, i det blå kollegium.\nJeg kiggede på skemaet, lokalet jeg ledte efter, var i nummer fjorten. Jeg talte numrene på dørene, og åndede lettet op, da det ikke var så svært at finde rundt i.\nJeg åbnede døren, og så at lokalet var fyldt halvt op af ankommende og snakkende elever, og jeg spurgte læreren som sad dybt optaget af Harry Potter-bog, om Frey virkelig gik her.\n”Ja, det gør han. Man du skal ikke regne med at se ham her. Han er sikkert udenfor.”\nJeg var sur og irriteret, så jeg gik ud uden at sige tak, men smækkede derimod døren på vej ud.\nUde ved træningspladsen, så jeg resten af mit kollegium blive undervist. Jeg kunne høre dem skrige begejstret af hinanden, hvis der var en der lettede en anelse mere en 10cm. Jeg gad ikke se efter Jules.\nJeg gik den modsatte vej, hen mod ingenting. Jeg begyndte at hade Frey mere og mere, da jeg gik rundt her uden at vide hvor jeg var.\nJeg satte mig opgivende på en bænk, og krydsede mine ben. Jeg plukkede alle bladene på den uheldige busk ved siden af, og rev dem så til stumper og stykker, hvor jeg derefter lod dem drysse ned på jorden.\nJeg trampede også med fødderne, lavede mit eget beat. Alt i alt, sad jeg nok her i en halvtime, før jeg opdagede at gråhåret dreng, havde siddet på bænken ved siden af, lige siden jeg kom. Han sad og hørte musik på sin ipod, og viftede sin hånd frem og tilbage, hvor en støvsky af jord, små pinde og nedfaldne blade, fulgte hans bevægelser.\nJeg rejste mig op og satte mig ved siden af ham, men han opdagede mig stadig ikke. Jeg sad og betragtede hans ansigt, som sjovt nok ikke koncentrerede sig, men stirrede tomt fra sig. Han fulgte ikke engang med i, hvad han lavede med sin hånd. Vinden havde blæst hans hår væk fra hans gule øjne, og de stirrede overraskende på mine, da han opdagede min tilstedeværelse.\nStøvskyen faldt ned på jorden, da han forskrækket rejste sig op. Jeg blev også forskrækket, for pludselig var jeg et andet sted, midt i en skov om efteråret. Gule og røde blade dækkede det meste af mit synsfelt, ud over Frey, som stadig stod foran mig.\n”Hvad sker der?” spurgte jeg nysgerrigt, og han indså vi var et helt andet sted.\n”Undskyld, det var ikke med vilje,” sagde han og knipsede mig fingrene, og med et, var vi tilbage til de to bænke og de mange buske.\n”Waldis Alffson, ikke?” Jeg nikkede, og han tog en dyb indånding. ”Okay, rejs dig op.”\nJeg gjorde som han sagde, og han lagde sin hånd på min pande, og lukkede sine øjne koncentreret.\nHans hånd var varm, og jeg kiggede nysgerrigt på ham. Han åbnede brat øjnene, og hans gule øjne stirrede på mig, hvilket gjorde mig utilpas. I lang tid stirrede han bare på mig.\n”Har du, øh… fundet ud af noget?”\nHan trådte et skridt tilbage, men blev ved med at studere mig og sukkede så. Ikke af mig, men mere sig selv.\n”…Dit element er bøjning.”\n”Okay, tak.” Jeg vendte mig om for at gå tilbage, da jeg mærkede en hånd på min skulder.\n”En ting til, øhm. Jeg ved ikke hvad det er, men der er også noget andet. Jeg kan ikke sætte ord på det.”\n”Hvad mener du?” Jeg tog hans hånd væk fra min skulder, og han hev den straks tilbage til sig.\n”Ikke noget. Glem hvad jeg sagde.”\nFrey havde bare forsvundet derefter, og jeg havde stået og stirret ud i ingenting som en idiot de næste fem minutter. ”Bøjning. Hvad var det lige det var,” mumlede jeg for mig selv, da jeg hørte en høj klokke ringe. Jeg tog skemaet frem for lommen. En times pause, var det, klokken signalerede.\nJeg havde ikke lyst til at gå tilbage til skolen, så jeg besluttede mig for at gå ind i skoven, nogle få hundrede meter derfra.


Helle Thorning kaldt 'bordello-mor" - Kendte.dk\nHelle Thorning kaldt ‘bordello-mor”\n2. maj 2021 15:29 | Af: Jørgen Rosengren\nNu lægger bladet sig ned\n- Du er jo sådan lidt bordello-mor i det der, lød det fra Ekstra Bladets journalist. Nu undskylder bladet. (foto: Martin Sylvest/Ritzau Scanpix 2021).\nNu har hun fået en undskyldning. (Foto: Martin Sylvest/Ritzau Scanpix 2021).\nHelle Thorning-Schmidt på den røde løber ved Zulu Awards i KB Hallen torsdag den 29. april 2021. (foto: Martin Sylvest/Ritzau Scanpix 2021).\n– Du er jo sådan lidt bordello-mor i det der.\nSådan lød ordene fra Ekstra Bladets René Fredensborg, da han kommenterede Helle Thorning-Schmidts tøjvalg til Zulu Awards torsdag.\nNu har avisen, der ellers tør, hvor andre tier, bøjet sig i støvet og på eb.dk givet landets tidligere statsminister en uforbeholden undskyldning.\nHelle Thorning-Schmidt har siden indslaget på eb.dk efterlyst en undskyldning på sin Instagram-konto.\nDet kan ansvarshavende chefredaktør Pernille Holbøll godt forstå.\n– Selvfølgelig undskylder vi for at bringe et indslag, hvor Ekstra Bladets kulturanmelder skyder helt ved siden af skiven i forhold til den nedværdigende tone, han bruger overfor Helle Thorning-Schmidt. Det var ikke engang tæt på at være sjovt. Den del skulle ikke være blevet bragt, og derfor har anmelder René Fredensborg også selv undskyldt overfor Helle Thorning-Schmidt, siger Pernille Holbøll til eb.dk.\nHun fortæller videre, at anmeldelsen af kendissernes påklædning var en del af en “satirisk kulturanmeldelse”.\nSelve indslaget er nu blevet fjernet.\n“Sexistisk og fornedrende”\nHelle Thorning-Schmidt mener dog, at udtrykket var både fornedrende og sexistisk.\nKære @listighjort Jeg har nu fået en slags undskyldning fra EB journalisten der brugte et fornedrende sexistisk udtryk om mig. Men det var jo redaktionen der valgte at bringe klippet så får jeg også en undskyldning fra jer?\n— Helle Thorning S (@HelleThorning_S) May 2, 2021\nTak for svaret. Jeg tager naturligvis imod undskyldningen, men er nysgerrig efter at vide hvordan I sikrer jer at EB’s journalister ikke opfører sig så dårligt overfor kvinder fremadrettet og undgår at bringe det efterfølgende på jeres platforme?\nHelle Thorning-Schmidt var sammen med rapperen Tessa nomineret til prisen “Årets par”.\nHelle Thorning: Jeg kan relatere til Tessa\nBliver nu selv politiker


Svensk kraftnät: Dansk Energis argumentation halter - Altinget: energi og klima\nDebat 17. september 2018 kl. 3:30 | 0 kommentarer Print\nDansk Energi glemmer elnettets fysiske begrænsninger i sin kritik af Svenska kraftnät, skriver Niclas Damsgaard fra Svenska kraftnät. (Foto: Paul Kleiven/NTB/Scanpix Ritzau)\nREPLIK: Dansk Energi kræver politisk handling for at få styr på handelskapaciteten på elmarkedet mellem Danmark og Sverige. De glemmer dog at tage hensyn til de fysiske realiteter i det svenske elnet, skriver Niclas Damsgaard fra Svenska kraftnät.\nAf Niclas Damsgaard\nMidlertidig chef, Systemdivisionen, Svenska kraftnät\nAnders Stouge fra Dansk Energi kræver i et indlæg her på Altinget politisk handling for at komme begrænsningerne i elhandlen mellem Danmark og Sverige til livs.\nSvenska kraftnät giver den maksimalt tilgængelige kapacitet til vores tilstødende markeder - dog med hensyntagen til driftsikkerheden i det svenske stamnet. Mere specifikt i det såkaldte vestkystsnit.\nDansk Energis argumentation halter\nDansk Energis argumentation halter, da den ikke tager hensyn til de fysiske realiteter i det svenske elnet.\nDeltag i energidebatten!\nHvis man tildeler markedet en kunstig handelskapacitet, som ikke har en ordentlig kobling til elsystemets fysiske formåen, vil det lede til en adskillelse af elmarkedet og elsystemet.\nNiclas Damsgaard Midlertidig chef, Systemdivisionen, Svenska kraftnät\nLæs Svenska kraftnäts indlæg på originalt svensk her\nDet er uklart, hvilket politisk indgreb Dansk Energi ser for sig, som skulle kunne gennemføres. Og det er svært at se, hvilke tiltag som skulle give andet end en kunstig forøgelse af handelskapaciteten.\nI den nordiske elmarkedsmodel stræber vi efter at have en tæt sammenhæng mellem markedet og elsystemets fysiske sammensætning.\nSvenska kraftnät har eksempelvis kritiseret Tyskland for, at de ikke har introduceret elområder til at håndtere flaskehalsproblemerne.\nKunstig handelskapacitet fører til et dyrere system\nPå det nordiske elmarked er markedsresultatet ikke bare et spørgsmål om kroner og ører. Markedsresultatet er centralt for driften.\nEn meget tæt sammenhæng mellem økonomien for markedets udformning og elsystemets fysiske formåen er derfor meget vigtig for det nordiske elmarkeds funktion.\nDet vil medføre konsekvenser som eksempelvis modhandel, hvilket vil lede til et dyrere system. I sidste ende vil det betyde højere priser for elkunderne.\nVestkystsnittet har sine begrænsninger\nÅrsagen til, at Svenska kraftnät begrænser importkapaciteten, skyldes begrænsningerne i det såkaldte vestkystsnit.\nVestkystsnittet består af nogle få transmissionsledninger på vestkysten, som bliver hårdt belastet, når strømmen flyder nordpå, og som skiller sig ud fra det øvrige svenske stamnet.\nDet er også årsagen til, at overføringen ved vestkystsnittet ikke på en effektiv måde kan håndteres kun ved hjælp af elområdet.\nDet er heller ikke muligt at håndtere med modhandel på grund af mangel på effektive reguleringsressourcer i området.\nI denne situation anvender Svenska Kraftnät en metode, der begrænser kapaciteten i seks berørte udenlandske eltilknytninger pro rata i forhold til deres maksimale kapacitet, således at den ledige kapacitet fordeles på så gennemsigtig og retfærdig en måde som muligt.\nDenne undtagelse i forhold til håndteringen af andre svenske sektioner er blevet givet af Europa-Kommissionen i vores forpligtelse til at indføre elområder og styrke vestkysten.\nForsøger at øge overføringskapaciteten\nSvenska kraftnät arbejder også på at styrke elnetværket i Göteborg-regionen. Vi har ansøgt om tilladelse til at oprette en rørledning mellem Skogssäter og Stenkullen, som vil øge transmissionskapaciteten mærkbart.\nDansk Energi siger: "Argumentet runger hult, fordi Svenska kraftnät har brugt næsten ti år til at udvikle nettet og fjerne flaskehalsen omkring Göteborg."\nDet er ikke unikt for Sverige, at det tager lang tid at bygge nye ledninger, og det kan vi kun beklage. Svenska kraftnät afholdt sin første samtale med flere alternative undersøgelseskorridorer allerede i foråret 2013, og koncessionsansøgningen blev indsendt i juni 2016. Vi forventer en afgørelse i efteråret 2018.\nUd over at bygge nye rørledninger og geninvestere i eksisterende netværk, vil Svenska kraftnät i de kommende år også gennemføre en ny kapacitetsberegningsmetode og gennemføre en gennemgang af den eksisterende elområdeinddeling. Dette gør vi for at reducere flaskehalse yderligere.\nDette er en oversat version af Svenska kraftnäts debatindlæg bragt på Altinget: Sverige den 12. september 2018. Det originale indlæg kan læses her.\nForrige artikel Liberal Alliance: Her er vores ønsker til klimaforhandlingerne Næste artikel Forsker: Barren kan hæves for kommunernes grønne omstilling


R O A D S T A R. Nyhedsbrev for MX-5 Club Denmark Nr. 2 (35) Maj-Juni PDF\nR O A D S T A R. Nyhedsbrev for MX-5 Club Denmark Nr. 2 (35) Maj-Juni 2009\nDownload "R O A D S T A R. Nyhedsbrev for MX-5 Club Denmark Nr. 2 (35) Maj-Juni 2009"\n1 R O A D S T A R Nyhedsbrev for MX-5 Club Denmark Nr. 2 (35) Maj-Juni 2009 Velkommen til ROADSTAR et nyhedsbrev primært beregnet på udsendelse via til medlemmerne af MX-5 Club Denmark. Indhold: I dette nr. kan du bl.a. læse om følgende: Lederen Ny formand Bjergkørsel for begyndere Generalforsamling på Fyn - Referat Afholdte arrangementer Aktivitetskalender 2009 Kommende arrangementer Copenhagen Historic Grand Prix 20 års jubilæum 2012 Velkommen til nye medlemmer Har du ? Adgang til lukkede sider på hjemmesiden Opdatering af bilfortegnelsen Forsikring af MX-5 Shoppen (Klub-merchandise) Kontaktpersoner i klubben Lederen Ny formand Af Helge Pedersen, formand Generalforsamlingen på Fyn med start hos Andreas var noget der tog kegler. Morgenkomplet hvor der ikke manglede noget, hans ven Robert havde lagt en flot tur rundt på de små fynske veje, hvor vi sluttede af på Vissenbjerg Hotel. Her gik folk straks i krig med den store buffet. Efter at alle havde fået tanket op med både vådt og tørt, blev det tid for dagens agenda, nemlig Generalforsamlingen. Vores tidligere formand Kim blev valgt til dirigent og styrede forhandlingerne med hård, men retfærdig hånd. Undertegnede havde efter et år i bestyrelsen meldt ud, at jeg gerne genopstillede til bestyrelsen og hvis der ikke var nogen i forsamlingen som brændte for at få fat i formandsstolen, ja så ville jeg godt tage en tørn på denne post. Og den slags behøver man åbenbart ikke at sige mere end én gang i den forsamling, for wupti så er man valgt. Og hvad vil jeg så med denne post, ja jeg har ikke en forkromet 5 årsplan eller de første 100 dage som Kim og Obama. Klubben kører jo godt, vi er heldige at have et godt team i Go-West, de arrangerer nogle spændende ture rundt om i Jylland og på Fyn. De står for en fællestur forskellige steder hver tredje lørdag i måneden, fra april til og med oktober. Og det er faktisk sådan, at der er flere der byder ind med en tur end der er lørdage til i sæsonen når de afholder deres planlægningsmøder i november. På Sjælland mangler vi måske lidt af denne lyst til at komme ud og køre og se nye steder. Vi mødes jo på Maglesø Traktørsted den første lørdag i måneden, men det kan godt føles lidt tamt altid at køre til det samme sted, så jeg vil arbejde for at der bliver nogle flere ture som i vest. Arrangementer hvor vi mødes forskellige steder på Sjælland og kører en fællestur evt. med medbragt mad eller stop på en kro. Vi skal naturligvis stadig have Maglesø som fast mødested første lørdag i måneden. Men anden og fjerde lørdag i måneden er dage hvor vi godt kan lægge nogle ture for dem som vil ud og køre, ha det sjovt sammen og opleve lidt af mere denne verden før den næste. ROADSTAR Nyhedsbrev for MX-5 Club Denmark Nr. 2 Maj Side 1 af 20\n2 Faktisk er dette allerede ved at komme op at køre, således at der hver måned bliver en MX-5 tur resten af sæsonen på Sjælland udover Maglesø. I maj, Løvspringtur i Odsherred. Juni, Gavnø og Sveriges-turen. Juli, aftentur og sommerfest v. Gershøj og en tur på Østsjælland. August, Ballerups Egnsmuseum. September, Svenskerne kommer og en tur på Vestsjælland. Der er dog en ledig weekend i oktober som ikke er besat. November har vi planlægningsmøde på Maglesø, og her ville det være rart om folk mødte op og kom med forslag til næste års arrangementer på Sjælland. På faldrebet et par ord om bestyrelsesarbejdet. På generalforsamlingen blev der valgt 3 nye ansigter ind i bestyrelsen, Finn fra Hillerød, Karl-Erik fra Hammel og Allan fra Esbjerg. Velkommen til. Det at vi nu har folk i bestyrelsen fra de vestligste klitter i Jylland til København i Øst, får den konsekvens at vi fremover vil afholde vores bestyrelsesmøder midt i kongeriget, skiftevis Odense og Korsør. Klubben vil stå for leje af et lille mødelokale samt broafgifter og uden for sæsonen, udgift til offentlig transport. Bestyrelsen vil ikke modtage kørselsgodtgørelse, men vi satser på at klubben kan klare at betale for et enkelt måltid ved disse møder. Det første møde vil blive afholdt så snart har nogen flere informationer om opdatering af hjemmesiden, således at der kan tages stilling til projektet. En anden ting på dagsorden, er et større arrangement til næste år, i forbindelse med at 5 eren til den tid har været på de danske veje i 20 år. har faktisk tidligere luftet dette ønske, dog uden respons, men vi prøver igen! Det var teksten for denne gang, ha en rigtig god sommer og kør forsigtigt. Der er mange gale derude! Helge Bjergkørsel for begyndere Af Knud Hartmann. For de fleste af vi sportsvogns-kørere er selve køreturen oplevelsen i sig selv. Selvfølgelig kan bilen godt tage os herfra og dertil med et bestemt formål, men oftest kører vi bare for fornøjelsens skyld. Fra Dolomitterne Hvor hentes så den største køreoplevelse? Svaret er enkelt: i bjergene. Og hvorfor så det? Joh tænk bare på dit valg af rute herhjemme, altid så mange sving og så mange bakker som muligt og gerne med en smuk udsigt undervejs. Jo større krav til køreren og bilen des større fornøjelse. Et hvil på toppen ROADSTAR Nyhedsbrev for MX-5 Club Denmark Nr. 2 Maj Side 2 af 20\n3 I bjergene er køreren 100% koncentreret hele tiden, den rette placering på vejen, det rigtige gear, den rette dosering af bremserne og hvad siger instrumenterne, jo dette er automobilkørsel af høj karat og så forstærkes det endda, hvis man kører åbent og det gør man. Hvor utroligt det end lyder, så kan man ofte høre både kobjælder, fuglesang og brusende vandløb og navigatøren kan nyde udsigten hele vejen. Man kan ikke sige, at en bjergtur i lukket bil er kedelig, men.. Nå, nu skal det ikke blive til den rene ordflom, det er hverken Ib Michael eller Jens Smærup, der skriver (begge kendte for at bruge mange ord om ret lidt), men hvis du endnu ikke er overbevist om bjergkørslens lyksaligheder, kan du godt stoppe læsningen her og gå videre til den næste, sikkert også udmærkede, artikel her i bladet. Hvis du står af her, er du nok heller ikke en af dem, der plejer at deltage i diverse ture til udlandet, men vi er nogle stykker, der aldrig forsømmer en mulighed for en tur i bjergene. Så til jer, kære venner, kære trosfæller, kære brødre i ånden, fat mod og lad os komme videre. grundreglerne først, (de mere erfarne af jer kan nøjes med at skimme dette afsnit). Første regel lyder: brug samme gear op og ned. Den regel gælder selvfølgelig især for dem, der kører med gammeldags tromlebremser, moderne skivebremser tillader en lidt mere skødesløs nedkørsel. Som I alle ved, kører MX eren rundt med nogle af markedets bedste bremser. Anden regel siger, kør hellere i et lidt for lavt gear end i et lidt for højt, sejtræk udvikler masser af varme, hastigheden er moderat og dermed den naturlige køling. Både vandpumpe og oliepumpe yder mere ved højere omdrejninger. Det kræver køreteknik (indgår som hastighedsprøve i Monte Carlo). Europas højeste pas Bjergkørsel handler om flere ting, som sagt er det et vedholdende samarbejde mellem kører og bil. Lad os tage nogle af Lad os tage et par grundregler mere, f. eks. den, at den nedadkørende viger eller stopper for den opadkørende. Den er nu mest aktuel, når man møder en bus eller en af de efterhånden (alt for) udbredte og alt for store campingbusser. Problemet er stort set kun aktuelt i hårnålesvingene og her især i de snævre højrekurver og opad. I sagens natur er et 180 gr. højresving altid skarpt og sommetider meget skarpt, men her kommer de åbne biler os også til gode, man kan se op til højre og se om en anden er på vej ned. Lige før svinget trækker man over i venstre side af vejen, ser op til højre, krænger den rundt helt inde ved højre kant og bruger også ROADSTAR Nyhedsbrev for MX-5 Club Denmark Nr. 2 Maj Side 3 af 20\n4 venstre side i udgangen af svinget. Uha, det lyder farligt og teknikken kan selvfølgelig kun anvendes, hvis der er plads, ellers må man pænt blive inde ved kanten og ned i første gear. Nedad er det samme metode, her er der bare ingen problemer med at holde omdrejninger på motoren. I en anden klub jeg er medlem af, er vi ved at skabe en tradition for fællesture til bjergene, senest var vi 12 biler på en træningstur til Harzen og i år går turen til Dolomitterne, så vi får det nok lært, det der med bjergkørslen. På vej til vort hotel i Arabba skal vi over Passo Pordoi, 2240 m, 27 hårnåle på vej op og 33 på vej ned, en vidunderlig tur. De franske alper september 2008 Vi to gamle (konen/navigatøren og jeg fylder tilsammen 150 år i august), har gjort det mange gange og nyder det stadig. De fleste ture har været i MGA fra 1957 (tromlebremser på alle fire hjul), men senest har vores MX-5 lagt komfort og skivebremser oven i køreglæden. A pro pos Ib Michael og Jens Smærup skal jeg huske at erkende, at de begge har modtaget store priser for deres forfatterskab, det har jeg trods alt ikke (endnu). Referat fra MX5 Club Denmark Generalforsamlingen Indkaldt via hjemmesiden og Roadstar iht. nedenstående: Årets ordinære generalforsamling foregår på Fyn. Det bliver lørdag d. 25. april 2009 med start hos Au2Fast i Vissenbjerg. Tidsplan: : Mødetid hos Au2Fast, Kådekildevej 15, 5492 Vissenbjerg. Andreas byder på kaffe og morgenbrød : Afgang Au2Fast. Andreas har kreeret en smuk tur gennem det fynske landskab : Frokost på Vissenbjerg Storkro, Søndersøvej 30, 5492 Vissenbjerg 14.30: Generalforsamling på Vissenbjerg Storkro, Søndersøvej 30, 5492 Vissenbjerg 17.00: Slut Der indkaldes hermed til ordinær generalforsamling i MX-5 Club Denmark på Vissenbjerg Storkro lørdag d. 25. april 2009 kl Dagsorden i h.h.t. vedtægterne (med tilføjelse af pkt. 5): 1. Valg af dirigent. 2. Valg af referent. 3. Formandens beretning. 4. Fremlæggelse og godkendelse af regnskabet for det foregående år. 5. Drøftelser vedr. fremtiden. (se nedenfor) 6. Fremlæggelse af budget og fastsættelse af kontingenter, gebyrer m.v. for det efterfølgende år. 7. Valg til bestyrelsen samt 2 suppleanter. 8. Valg af revisor samt revisorsuppleant. 9. Indkomne forslag. 10. Eventuelt. Under pkt. 5 drøftes flg.: 1. Husstandsmedlemskab: Skal det afskaffes eller bibeholdes og hvis det bibeholdes, hvad skal det så indeholde, hvilke fordele skal der ROADSTAR Nyhedsbrev for MX-5 Club Denmark Nr. 2 Maj Side 4 af 20\n5 være ved at være husstandsmedlem? Der har været en del muren i krogene over den nuværende regel, hvor der gives tilskud (f.eks. til kaffe) til medlemmer, men codrivers, der ikke er medlem, skulle betale. Nogen har følt var ubehageligt, at nogle skulle betale og andre ikke. 2. Skal vi opgraderer hjemmesiden, så det f.eks. bliver muligt, at lægge billeder ind og der bliver mulighed for at lave registreringer direkte på hjemmesiden, f.eks. hvor medlemmerne selv kan lægge forsikringspriser ind på en struktureret form og hvor man kan melde sig ind og ud direkte på hjemmesiden. Hvis den skal opgraderes skal der enten findes en webmaster der ved hvordan vores CMS (Content Management System) (DotNetNuke) opgraderes, eller den nuværende webmaster skal have dels noget uddannelse og dels noget ekstern hjælp. Det forventes at koste ,-. 3. Teknikgruppen giver en opdatering på deres planer. Under pkt. 9 Indkommende forslag er der indkommet følgende: S. Jacobsen foreslår vedtægterne ændret så der kommer et nyt 7 stk. 3: "Bestyrelsen konstituerer sig selv med næstformand.". Desuden kommer der så en efterfølgende tilføjelse i den sidste sætning i det der så bliver 7 stk. 4, der bliver " I tilfælde af stemmelighed afgøre formandens, eller i dennes fravær, næstformandens, stemme udslaget." Referat: Efter samling og morgenmad hos Andreas efterfulgt af en fantastisk køretur og en lækker frokost på Vissenbjerg Storkro startede den ordinære del af generalforsamlingen. Punkt Kim Mortensen Punkt Else Madsen Punkt 3 Formand Søren Hull Madsen s beretning indsat: Glædet mig til denne dag, 62 deltagere tak til vejrguderne og til Andreas (guddommelig status) Fatte mig i korthed, vigtige ting at diskutere kaffepause 2008 har været et godt år 7 Go-West 8 Øst + 7 Maglesø plus alt det løse (Kalø, Jels Voldsted osv.) Udland: Epernay maj (champagne og letpåklædte damer) To milepæle i klubbens historie: 1989: Præsenteres for verdenspressen. 20 års jubilæum i år. Skövde august. 1990: Europa. 1992: MX-5 Club Denmark - Jens Holm (æresmedlem). 1994: : Discount-modellen. 1998: NB (FL: 2001). 2004: Go-West. En lille gruppe aktive jyder/fynboer 2005: NC (FL: 2009). Tak til Go West for deres entusiasme. Først i 2004 blev klubben rigtig landsdækkende Nye tiltag: Informationsfolder Tre vinteraftener Øst: Pasning, service og tuning af MX-5 eren Teknikgruppen: Finn, John og Vagn (stiftende møde 16. april) Afslutning Tid til regnskabet Tørt men vigtigt SHM Dette var næsten ordret hvad formanden valgte at sige. Trods det var der ingen spørgsmål eller kommentarer fra ROADSTAR Nyhedsbrev for MX-5 Club Denmark Nr. 2 Maj Side 5 af 20\n6 forsamlingen. Derfor anså dirigenten den for godkendt. Punkt 4 gennemgik og forklarede de enkelte punkter fra det omdelte regnskab. Ved slutningen af 2008 var der 282 medlemmer, heraf 62 H(usstand) medlemmer. Der er tilkommet 108 nye (40 H) i Der er ca. 35 P medlemmer, deres forhøjede kontingent balancerer med udgiften til udsendelse af Roadstar. Deltagerbetalingen svinger meget fra år til år, derfor vil det fremover fremgå som et nettobeløb under udgifter. konstaterede at klubben er i besiddelse af en stor egenkapital. Regnskabet blev godkendt uden spørgsmål eller kommentarer. Punkt 5 Under pkt. 5 var der en livlig debat omkring evt. ændring af medlemskab til husstandsmedlemskab evt.. bilen som medlem i stedet for det nuværende E og H medlemskab. Da det vil give adm. besvær og problemer med stemmeret, og flertallet var godt tilfreds som det er nu, blev konklusionen at det nuværende kontingentsystem forsætter uændret og med samme beløb som hidtil. Derefter oplyste om opgradering af hjemmesiden: Den nuværende software er forældet og der kan ikke tilkøbes udvidelser. Derfor kan der blive behov for et nyt system d.v.s. opgradering af det eksisterende til nyere version. Dette kan give fordele bl.a. med direkte indmelding via hjemmesiden og mulighed for at chatte (evt. med den nye teknikgruppe). En opgradering kræver hjælp udefra og et kursus til webmaster. Dette vil koste ca. kr ,-. Beløbet er indregnet i det nye budget. har kontakt til et firma i Roskilde, der måske kan hjælpe. Dette medførte en meget livlig debat og spørgelyst fra mange, bl.a.: Hvad sker der uden opgradering? Intet så længe det nuværende web hotel fortsætter, men ingen ved hvor længe deres service forsætter på de nuværende versioner. Kursus til? Hvad hvis han stopper? den indgående tekniske viden kan ikke flyttes med til ny webmaster. Mange penge at bruge, hvor mange bruger hjemmesiden? Hjemmesiden er vigtig for klubbens markedsføring. Vi kan ikke undvære den Har bestyrelsen drøftet behovet? Har tillid til, at webmaster ved hvad han taler om. Ganske vist et stort beløb: men det blev sat i relief i forhold til antal medlemmer. Det er jo ikke hvert år der er behov for opgradering, måske kun hvert 5. år- dvs. ca. kr ,- pr år, hvilket er under kr. 30,- pr. medlem. Indholdet på hjemmesiden er mere vigtig end det tekniske. Er der behov, ønsker afstemning. Overlad beslutningen til bestyrelsen. Det er det vi har bestyrelsen til. Herefter stoppede dirigenten for yderligere debat ved at stille 3 punkter til afstemning: Lad hjemmesiden være som det er nu. Ønsker mere information inden beslutning tages. Lad bestyrelsen selv vurdere behovet og derefter må bestyrelsen selv beslutte hvad der skal ske. Der var et stor flertal for punkt 3. Pkt. 1 fik 7 stemmer, pkt. 2 fik 11 stemmer og pkt. 3 så mange at dirigenten opgav at tælle. Derefter var næste punkt teknikgruppen. Finn Schmidt-Sørensen fortalte om baggrunden for ønsket om at få mere teknik ind i klubben. ROADSTAR Nyhedsbrev for MX-5 Club Denmark Nr. 2 Maj Side 6 af 20\n7 Der er afholdt 3 udmærkede aftenarrangementer i vinter. Der er nedsat en gruppe bestående af Finn, Jens Vagn Nielsen samt John Laursen Gruppen ønsker stadig at lave 3 årlige arrangementer. Hovedemnet vil blive pasning af bilen f.eks. om olieskift, kalechen, udskiftning af pærer. Desuden vil de lave nogle gode artikler eller manualer så flere end de fremmødte kan få gavn af deres viden. Finn efterlyser stadig interesserede fra Go West, for evt. at henlægge enkelte arrangementer vest for Storebælt. Punkt 6 fremlagde budget for Dette skal ikke godkendes, men der blev spurgt om bestyrelsen havde drøftet hvad det store overskud skal bruges til. Helge foreslog tilskud til fællesarrangementer evt. generalforsamlingen. Søren foreslog tilskud til Svenske ture og foreslog at bruge noget til en evt. 20 års jubilæumsfest. fremlagde bestyrelsens forslag til kontingent: Der foreslås uændret kontingent for 2010, d.v.s. pr. år: P-medlem 350,- (modtager Roadstar i trykt udgave) E-medlem 250,- (modtager all info pr. e- mail) H-medlem 100,- (husstandsmedlem) Indmeldelse 50,- Rykkergebyr 25,- Opkrævningsgebyr 10,- (ved manglende betaling for aktiviteter m.v.) Dette blev vedtaget uden kommentarer. Efter en kort pause fortsatte generalforsamlingen. Punkt 7 Valg Kim startede med at orienterede om bestyrelsens nuværende sammensætning. Da Søren ikke ønskede at fortsætte som formand, havde bestyrelsen indstillet Helge. Valgte: Formand Helge Pedersen. Valgt med akklamation uden modkandidater. Bestyrelsesmedlemmer: Flemming Rasmussen Valgt for 2 år, genvalgt Finn Schmidt- Sørensen Valgt for 1 år, nyvalgt Carl-Erik Vadstrup Valgt for 1 år, nyvalgt Suppleanter: Flemming Tibirke Genvalgt Allan Hansen Nyvalgt Der var ingen modkandidater opstillet. Den nyvalgte bestyrelse. Fra venstre: Flemming Rasmussen, Allan Hansen, S. Jacobsen, Flemming Tibirke, Carl-Erik Vadstrup, Helge Pedersen og Finn Schmidt Sørensen (Foto: Christian Lunding) Punkt 8 Revisor: Else Madsen Genvalgt Rev. Suppleant.: Kim Mortensen Nyvalgt Punkt 9 Indkomne forslag. S. Jacobsen foreslår vedtægterne ændret så der kommer et nyt 7 stk. 3: "Bestyrelsen konstituerer sig selv med næstformand.". Desuden kommer der så en ROADSTAR Nyhedsbrev for MX-5 Club Denmark Nr. 2 Maj Side 7 af 20\n8 efterfølgende tilføjelse i den sidste sætning i det der så bliver 7 stk. 4, der bliver " I tilfælde af stemmelighed afgøre formandens, eller i dennes fravær, næstformandens, stemme udslaget." Dette blev enstemmigt vedtaget. Afholdte arrangementer: Lidt stemning fra de senest afholdte arrangementer i MX-5 Club Denmark. Man kan se meget mere fra klubben arrangementer på vores hjemmeside, både på forum og under Afholdte arrangementer. Punkt 10 Eventuelt. ønskede at drøfte indholdet i klub shoppen. Han efterlyser ideer til indholdet som skal være klubrelevante og ikke reservedele som f. eks bremseklodser. Der var ønske om flere bøger, evt. Haynes manualer. Evt. ønske om tøj bliver for besværligt med stort lager af forskellige størrelser, med mindre der kan findes et firma hvor der kan bestilles direkte. Helge opfordrede til at deltage i Svenskernes jubilæumstræf i Han havde en indbydelse med (findes også på hjemmesiden). Helge opfordrede alle til at tage de nye velkomstfoldere med hjem og bruge dem aktivt. fortalte om udnævnelsen til Club of the month" på MX-5.com. Han har sørget for at den også fremover kan ses på vores egen hjemmeside. Sven mindede om Go West 5 års jubilæum. Derudover var der forslag til bestyrelsen om at arbejde med 20 års jubilæum og et brotilskud ved deltagelse i fremtidige generalforsamlinger. Til slut overrakte Helge en lækker kurv til de afgående bestyrelsesmedlemmer Søren Hull Madsen og Karina Holck Folman. Referent: Else K. Madsen Kolonne kørsel på Djursland d. 18. april 2009 Forventningens glæde bobler i maven mens garageporten går op. Nøglen drejes og den karakteristiske lyd af starteren på en NB lyder. Lyset fra en skyfri forårsmorgen slår ned i kabinen, mens bilen ruller ud. Der accelereres igennem og 3. gear ved lave omdrejninger. Igen den karakteristiske lyd man er kommet til at holde så meget af. Det første sving følges. Yep, den lille roadster kører også fantastisk i dag. Forventningens glæde bobler stadig for en hel dag sammen med en NB og forhåbentlig en masse dejlige MX-5 Entusiaster venter. Jeg er på vej til mit første MX-5 arrangement, en tur rundt på Mols og Djursland. Vi skal mødes kl. 10 ved Kalø slotsruin. Min tur går over Randers, og nej selvfølgelig ikke af hovedvej 21 til Rønde (nok Djurslands mest lige og kedelige vej). I stedet har jeg fundet en rute over Årslev, Voldum og ROADSTAR Nyhedsbrev for MX-5 Club Denmark Nr. 2 Maj Side 8 af 20\n9 Hornslet som er fyldt med besværlige små veje og sving. Lige noget at varme op på :-) På vej til Rønde møder jeg allerede de første 3 MX-5'ere. Til min forbavselse har den første stadig kluden på. Der er vist en der lige skal have en lille bemærkning når vi kommer frem, det regner jo ikke ;-) Efter en kort introduktion ved Ilse og Dannie er vi i bilerne og af sted. Reglerne for kørsel er simple. Hold styr på de 2 biler bag dig, og vent hvis de kommer ud af syne. Hvis man ikke ser noget MX-5 forude, så træd til med højre fod. På hjemmesiden kan det desuden læses at hvis man er til frisk kørsel, så skal man lægge sig bagerst i feltet. Så jeg venter pænt til de fleste er kommet af sted. Vi kommer frem til p-pladsen ved Kalø, og her holder der allerede de første 20 fine MX5'ere. Ifølge tilmeldingen bliver vi omkring 30. Den bette bliver smidt ind på rækken, og parret med kluden oppe får deres bemærkning. De mumler noget med at de kommer helt fra Kolding, og at de også skulle have holdt ind, osv. osv. Tror godt de viste den var gal! Der er allerede godt gang i snakken rundt på pladsen. Hurtigt genkender jeg flere der har været med på de ugentlige træf her på Kalø hver tirsdag sommeren over. Og ja, så er man pludselig ikke ny mere. Af sted det gå over 5 Møller, Knebel og til Sletterhage Fyr. Ruten er helt fantastisk, hvor vi virkeligt oplever Mols fantastisk natur, små veje og kuperede terræn. Desværre var jeg havnet bag en NB som tilsyneladende havde fået installeret fartpilot (eller kone), så det blev en flot men stilfærdig tur. Efter et stop ved Sletterhage Fyr gik turen videre over Ebeltoft mod Hoev Kro, hvor vi skulle spise frokost. Denne gang landede jeg i flokke af drengerøv. Så ud over at nyde ROADSTAR Nyhedsbrev for MX-5 Club Denmark Nr. 2 Maj Side 9 af 20\n10 endnu mere af Mols fantastiske natur, blev der også gjort et ihærdigt forsøg på at få brugt lidt ekstra benzin. Efter godt 2 timers samlet kørsel fra Kalø nåede vi nu frem til Hoev Kro. Her blev det serveret en dejlig frokost. Turen gik nu videre mod det nordlige Djursland. I modsætning til Mols kuperede landskab er der her meget mere fladt og præget at marker. Ruten går af meget smalle veje op langs kysten. Her måtte adskillige lokale bilister søge ly i rabatten, mens de mere eller mindre tålmodigt måtte vente til vores lille optog var passeret. afsluttede med et par velvalgte ord godt hjulpet af hans frue (dog uden hans billigelse). Her blev der også uddelt en stor klapsalve og tak til Ilse og Dannie for en perfekt arrangeret tur og rute. Flere stedet var vejens brede kun 2-2,5m. Vores små roadsteres rally egenskaber blev også afprøvet. De gæve landmænd havde gjort et ihærdigt forsøg på at flytte alt deres jord fra markerne ind på vejen, med store mængder støv til følge. Vi var blot glade for at de sidste uger havde stået på tørvejr, da det ellers havde været rent slæber. Efterfølgende gik der også rygter om at Michael Kuksi Krone have overset et hul, hvilke efter sigende skulle have resulterede i at han fik begge bagdæk til at lette en halv meter fra vejen! Til sidst nåede vi frem til Bønderup Strand og Restaurant Den Blå Kutter. Her fik vi mulighed for en god snak over en kop kaffe og lagkage på klubbens regning. Helge Personligt havde jeg en helt igennem fantastisk dag. Biltosser, Natur, Sol og MX'ere, hvad kan man (næsten) mere ønske sig. Det er skønt at se hvordan denne dejlige lille roadster kan samle folk med så vidt forskellig baggrund og alder. Herlige Hilsner Thomas Uhrskov, NB '98 Evolution Orange Kluden af og derudaf!- 17. maj Søndag den 17. maj stod jeg op til en gråvejrsdag med en truende vejrudsigt. Klubbens Go West-afdeling havde annonceret ROADSTAR Nyhedsbrev for MX-5 Club Denmark Nr. 2 Maj Side 10 af 20\n11 visning af ny MX5 hos Mazdaforhandler i Lind ved Herning efterfulgt af et mere traditionelt klubarrangement. Min livsledsager Lisa skulle med for første gang på en tur med MX5-klubben. Så det var bare af sted med kalechen nede og med håb om det bedste. Lidt syd for Herning sås den første lille, røde fætter, i hvis slipstrøm vi hurtigt nåede Lind. Skønt før det fastsatte starttidspunkt var P-pladsen allerede godt fuld af MX5 ere i strålende, nyvasket og poleret tilstand. Dagens ene turarrangør Else Bering tog imod i døren, og snart var min kone og jeg optagede af at hilse på og sætte morgentraktementet til livs. Endelig drog ca. 25 biler med i alt 39 deltagere af sted på kolonnekørsel, og ad små hyggelige veje nåede vi i samlet flok til Bording. Her fik vi en lækker frokost, hvis smag og farver levede helt op til Hotel Bordings ry som et godt spisested. Klubbens salgskontakt Sven Schrøder forsøgte under frokosten at sælge modelbiler mv., men først når han kan skaffe en rød NB, er jeg selv interesseret tilsyneladende ligesom flere andre. Efter arrangementsåbning ved Stig Bering fra Go West, dagens anden turarrangør, kunne Mazdas forhandler i Lind byde velkommen til de ca. 30 forsamlede MX5- ejere og deres ledsagere. Han fortalte lidt om virksomheden og om de til salg udstillede MX5 er, især den nye 2009 cabriolet coupe med henholdsvis 1.8 og 2.0 motorer. Selv var jeg mest optaget af den violetmetalfarvede Sport. Flotte biler, hvor der var mulighed for at prøve en tur i flagskibet , hvilket mange benyttede sig af 2 og 2. Vejret viste stadig ingen tydelige tegn på forværring, skønt solen på dette tidspunkt kun sås sporadisk. Stadig ingen dråber oppefra, men rigeligt med truende skyformationer mod syd. Atter derudaf på vej sydover gennem søhøjlandets flotte skove og grønne engdrag, hvor de vilde blomster og græsser står i fuldt flor. Kolonnekørslen blev afviklet i fornem stil, så ingen hang efter eller blev smidt af. Og det viste sig, at de mange røde(9) og de færre blå, sølvfarvede, sorte ROADSTAR Nyhedsbrev for MX-5 Club Denmark Nr. 2 Maj Side 11 af 20\n12 og kobberfarvede og grønne køretøjer af flere blev fotograferet med livets lyst. Så blev vi standset. Var det tid til den traditionelle dametissepause? Nej, vi var forud for planen, så Else og Stig åbnede bagagerummet og bød på øl og vand. Og så kunne der sparkes lidt dæk. Som afslutning takkede forsamlingen Else og Stig for et veltilrettelagt arrangement, som der gerne må komme mange flere af. Så gik det hjemad mod Vejle Ådal. Men, knap 10 km fra Ry svigtede vejrguderne, og himlen begyndte at lække. Et hurtigt stop og kluden på! Til regnens trommen på kalechen nåede vi hjem efter en dejlig dag, mange indtryk rigere og med nye 243 km. på den lille rødes tæller. Lisa og Flemming NB Classic Red P.s.: Fotos er af Else og Knud Erik, Blålyn! Go-West 5 års Jubi tur Ejer Baunehøj 13. juni Næste stop var Himmelbjerget, fordi nogle havde sat næsen op efter dessert. Allan viste stolt sin 30 kr. s isvaffel frem, men glæden blev kort, da vi hurtigt skulle af sted igen. På vej ud fra P-pladsen råbte nogle småbørn til os: Hvad koster de?, så den snoede, multifarvede kolonne må have set ud som en hel million(eller flere)! Efter en kortere tur endte vi i Ry, hvor klubben var vært for medlemmernes kaffe og tærte. Nye og gamle bekendtskaber blev uddybet, og snakken gik lystigt om dagens oplevelser. 21 nyvaskede MX5`ere mødtes til 5 års Jubilæums kørsel fra Ejer Baunehøj i anledningen af Go West 5 års dag. Bestyrelsen havde blomster og vin til Svend, Anne, Else og Knud Erik fordi de tog initiativet for 5 år siden til Go West. Bilerne var linet op ved tårnet på Ejer Baunehøj, hvorfra der er en fantastisk udsigt. Som noget nyt blev vi sendt af sted med 20 sek. afstand, det virkede super godt fordi man selv kunne styre hastigheden igennem det smukke landskab. Turen var printet ud med tekst hvor man skulle dreje, så der var også noget for copiloten at se til. Første tur gik via Ejer, Tåning, Alken, Boes og til Færgefarten i Ry hvor MX klubben gav en 5 års jubilæums is til medlemmerne. Anden tur gik videre til Gl. Rye, ad Marguerit ruten til Østbirk og Tønning med endnu et ophold ved en meget smuk sø (kan ikke huske hvad den hed). Her var der igen en jubilæums øl eller vand. Tredje tur gik via Gammelstrup til Vestbirk og videre til Østbirk, hvor vi holdt ved OK ROADSTAR Nyhedsbrev for MX-5 Club Denmark Nr. 2 Maj Side 12 af 20\n13 tanken som afslutning på en fin jubilæums tur med super vejr. Efter en hyggelig afslutning og snak tog vi afsked og kørte til vores base i Horsens. Stor tak til Svend, Anne, Else og Knud Erik for et vellykket arrangement. Mvh. Bente og Per Bregendahl. Esbjergtur- Go-West 20. juni Ved redaktionens slutning var der endnu ikke modtaget et referat fra dette arrangement, men et par billeder fra Knud Erik havde sneget sig ud på hjemmesiden. Juli: 4. Maglesø Bare kom Skagen Go-West 17. Aftentur og sommerfest Øst 26. Søndagstur Øst August: 1. Maglesø Bare kom MX-5 Campingtur til Vammen Camping Oldtimer Grand Prix på Nürburgring, Tyskland 15. Horsens Go-West MX-5 20 års jubilæum i Sverige 22. Ballerup Egnsmuseum Øst September: 5. Maglesø Bare kom. 13. Svenskerne kommer Øst 20. Keglekørsel Skrydstrup Go-West 27. Søndagstur Øst Oktober: 3. Maglesø Bare kom. 18. Partnerbytte på Langeland Go-West 25. Søndagstur Øst Vi bliver passet godt på November: 7. Planlægningsmøde 2010 Øst 29. Julefrokost og fotokonkurrence - Øst Hold godt øje med kalenderen på Der kommer hele tiden nye informationer om klubbens arrangementer. Du kan også abonnere på Forumet: Aktiviteter, så får du en mail, når der kommer noget nyt. MX-5'erne over kammerslusen Aktivitetskalender 2009: Kommende arrangementer: Yderligere information om de nærmest forestående arrangementer i MX-5 Club Denmark. Juni: 28. Sveriges-turen Øst Regler for tilskud til arrangementer: Med forbehold for evt. ændringer på årets generalforsamling. ROADSTAR Nyhedsbrev for MX-5 Club Denmark Nr. 2 Maj Side 13 af 20\n14 Der er i budget 2009 afsat kr ,- til tilskud til årets arrangementer. Der kan gives op til kr. 75 pr. medlem som tilskud til arrangementer som i forvejen er anmeldt via aktivitetskalenderen på hjemmesiden. Dette gælder også udenlandske gæster, der er medlem af en MX-5 klub i deres hjemland. Derudover refunderes rimelige udgifter til planlægning, f.eks. køb af kort, kopiering m.v. Afregning skal ske med bilag og deltagerliste til kassereren. Der er selvfølgelig mulighed for at få større tilskud til arrangementer, men i så fald skal der ansøges om det fra gang til gang i god tid, så det kan behandles i bestyrelsen. Faste: Maglesø øst Mødested og slutsted er Shell i Gårdstånga. Motorvej E22 nord for Lund afkørsel 23 Eslöv. For dem der vil køre fælles derop bliver afgang kl fra den sydlige ende af Center Boulevard på Amager. Det første stykke er vi jo nødt til at tage motorvej, men afhængigt af tiden kører vi af motorvejen når vi kommer øst for Malmø og kører alm. vej til startstedet. Mødetid i Gårdstånga er 9.30, afgang derfra Vi kører en tur ud i skoven og indtager den selv-medbragte formiddagskaffe, hvorefter vi fortsætter til et Slotsmiljø hvor vi skal have frokost. Forventet pris for frokost SEK eksl. drikkelse. Så husk kaffe og svenske lire. Turen i Sverige bliver på ca. 200 km (husk tankning) med en effektiv køretid på ca. 4,5 time og går af deres klassiske MX-5 veje gennem Mellemskåne og Söderåsen. Efter turen tager vi en rolig tur hjem over broen. Tilmelding på forum eller til senest d. 22/6 Skagen Go-West juli Maglesø (foto: 1. lørdag i måneden fra april til oktober er der øst-møde på Traktørstedet Maglesø. Kom mellem 13 og 14, vi får en kop kaffe, nogle også lidt mad og en øl, sparker lidt dæk og ca. kl kører vi en lille tur. Hyggeligt og afslappende. Adresse: Maglesøvej 6, Igelsø, Holbæk Sveriges-turen Øst juni Vi skal hinsidan og besøge vores svenske venner i Svenska Miata Klubben. 1: Mødested: Fur landevej 44 Skive. 2: Mødetid Lørdag 11/7: kl.: Mellem 11 og 12 spiser vi medbragt mad. 3: Afgang kl.: : Husk nu madkurven til kl. 11! 5: Tilmelding: senest d. 5. juli til: Mimi & Hans Ole Skive - eller eller evt. mobil: Mulighed for at koble sig på om søndagen kl. 12. fra P-pladsen ved Grenen. Vigtigt: Overnatning bestiller man selv. Mimi & Hans Ole ROADSTAR Nyhedsbrev for MX-5 Club Denmark Nr. 2 Maj Side 14 af 20\n15 Aftentur og sommerfest Øst 17. juli Vi mødes kl på Torvet i Køge. Ca kører vi ud på en ca. 75 km lang rute (kan ses i aktivitetskalenderen på hjemmesiden) ad de små veje i det østlige Midtsjælland for at ende hos undertegnede i Gershøj. Her vil der være mulighed for at grille medbragt mad og hygge med os andre. Afhængig af vejrmelding og deltagerantal vil der blive sørget for en telt vi kan være i. Det vil være en stor hjælp, hvis nogen selv kan medbringe stole. Der kan evt. overnattes i telt på plænen eller på Gershøj Kro 800 m derfra (det skal man selv reserverer). Tilmelding senest d. 13. juli på forum eller til eller evt. på Søndagstur Østsjælland Øst 26. juli Søndag 26. juli kører vi en kortere tur i den nordlige omegn af København. Lasse har fået specieltilladelse fra Havnekaptajnen til at vi kan holde med vores 5'ere på havnepladsen. Indgang til havnen sker fra Nordre Molevej. Hvis vejret er til dette, så drikker vi vores medbragte kaffe ved et stop på turen. 1. Vi mødes på Taarbæk Havn kl Afgang kl Retur ca. kl Vi spiser frokost på Taarbæk Kro efter hjemkomst. Hvis vejret tillader det, spiser vi på taget af Taarbæk Kro. Man bestiller og betaler i Krostuen og bringer selv mad og drikkevarer op på taget via trappen ved pejsen. 3 håndmadder koster kr. 55,- og en Havneplatte (min. 2 pers.) koster kr. 145,-. Lasse Camping-tur til Vammen Camping august Alle interesserede telt campister med en MX-5 kan deltage. Vammen Camping med udsigt over Tjele Langsø Vi har foreløbig kun booket 4 standpladser til klubben, men antallet kan måske forøges ved flere tilmeldinger. Lørdag den 1. august 2009: Kl. 12:00 Seneste ankomst til Vammen Camping. Kl. 13:00 Dollerup Bakker med afbrydelser. (2 x 30 km) Kl. 17:00 (Senest) Tilbage på campingpladsen Kl Fællesspisning ved teltene eller i fælleshuset. Kl godnat: Samvær ved teltene og/eller i fælleshuset. Søndag den 2. august 2009 Kl. 08:30 Morgenmad ved teltene eller i fælleshuset. Kl. 12:00 Vi har forladt pladsen og er på vej hjem. På Mogens Gemmers website (www.mgemmer.dk/camping/mx5-tur_til_vammencamping.htm) finder du adresse/tlf.nr. og link til Vammen Camping. Mandag den 29. juni er sidste frist for tilmelding, og efter princippet først til mølle. ROADSTAR Nyhedsbrev for MX-5 Club Denmark Nr. 2 Maj Side 15 af 20\n16 Der kan max tilmeldes 8 biler, og tilmelding til Mogens Gemmer på: Mogens Oldtimer Grand Prix på Nürburg Ring august 3: Afgang kl.: : Vi mødes hos Torben og nyder medbragt mad. Efter køretur i det kønne snoede og bakkede landskab omkring Horsens afsluttes med kaffe og kage. 5: Tilmelding: senest d. 1. august til: Torben Bysted, / eller Niels Torben MX-5 20 års jubilæum i Sverige august Vores svenske søsterklub gør virkeligt noget ud af MX-5 erens 20 års jubilæum. Endnu engang vil en del af os mødes på Nürburg Ring til Oldtimer Grand Prix. Se mere om det her: Og vi bor som sædvanligt i Ulmen hos Udo i Hotel Bürgerstube Kontakt ham direkte for bestilling af værelse. Horsens Go-West august Både i år, hvor det er 20 år siden de første MX-5 ere kom på gaden og næste år hvor det er 20 år siden de første MX-5 ere kom til Europa har de en masse arrangementer. Et af de større er i Skövde (mellem Vänern og Vättern) fra august P.t. er der tilmeldt 183 deltagere, så der bliver masser af MX-5 ere at se på og køre sammen med. Og de plejer at lægge nogle fabeltagtigt gode ture derovre. Du kan se mere om træffet på deres hjemmeside Tilmeldingsfristen er 1. juli. 1: Mødested: Monradsvej 2, 8700 Horsens 2: Mødetid: kl.: ROADSTAR Nyhedsbrev for MX-5 Club Denmark Nr. 2 Maj Side 16 af 20\n17 MX-5 20 års jubilæum i Sverige maj 2010 Og igen til næste år er svenskerne aktive med et stort internationalt træf i Kristi Himmelfarts ferien i anledning af at det er 20 år siden MX-5 eren kom til Europa. Det foregår i det sydlige Skåne omkring Bäckaskog Slot. Der er ankomst og indkvartering i løbet af torsdagen d. 13. maj. Fredag og lørdag er der ture og aktiviteter rundt i området og søndag er det afslutning og hjemtur. Allerede nu er der tilmeldt over 60 biler, heraf 9 danske biler. Så der bliver nok af både kendte og nye ansigter og masser af MX-5 aktiviteter i en forlænget forårs weekend. Du kan se mange flere informationer på den svenske klubs hjemmeside (www.mx-5.se) Der mangler stadig frivillige til Copenhagen Historic Grand Prix Vi har tidligere skrevet til jeres klub med opfordring om at melde sig som frivillig til Copenhagen Historic Grand Prix. Som frivillig kan man varetage funktioner som at bygge banen op (-og pille den ned igen), billetsalg og -kontrol, vagtfunktioner og meget andet. Alle frivillige får naturligvis gratis adgang og forplejning hele weekenden, og vagtskemaerne bliver lagt, så der også bliver tid til at se race. Derudover er der et godt fællesskab blandt de frivillige, og man er med til at støtte CHGP, der er et non-profit foretagende, hvor et eventuelt overskud går til talentudvikling i dansk motorsport. Har medlemmer i jeres klub lyst til at deltage i det praktiske arbejde med at afvikle dette spændende arrangement, så kan de læse mere på vores hjemmeside hvor man også kan tilmelde sig. På gensyn ved Copenhagen Historic Grand Prix - Jakob Vigelsoe Direkte: , Klubbens 20 års jubilæum 2012 Klubbens bestyrelse har besluttet, at arbejde på, at klubbens 20 års jubilæum i 2012 bliver lavet som et internationalt træf. Planen er p.t. at det bliver i Kristi Himmelfarts ferien d maj Vi forventer det bliver afholdt i Vest- Danmark med et fast udgangspunkt for alle arrangementets aktiviteter og vi leder p.t. efter en lokation, hvor der er plads til og biler. Hvis du har en god ide til et sådan sted, der er godt, men ikke koster hele familieformuen for deltagerne eller hvis du i øvrigt har lyst til at deltage i planlægningsudvalget eller bare har gode ideer til en aktivitet, må du meget gerne kontakte Helge eller Carl-Erik. ROADSTAR Nyhedsbrev for MX-5 Club Denmark Nr. 2 Maj Side 17 af 20\n18 Velkommen til nye medlemmer: Vi vil gerne have lov til at byde rigtigt hjerteligt velkommen til følgende nye medlemmer af MX-5 Club Denmark: Erik & Annette Toftgaard, Odense SV, NA, 1992, Sort Peter Hørning, Give, NA, 1995, BRG Annette Dragsdahl, Hillerød, NA, 1995, BRG Bo Fristed, Viby J., NB, 2001, Sort Jan Heiden, Virum, NB, 2000, Sort Charlotte Wester, Jyllinge, NA, 1990, Rød Leif Finne Ipsen & Kirsten Nørnberg, Hørve, NA, 1997, Rød Marianne & Karsten Feddersen, Vejle, NA, 1992, Rød Hardy & Kirsten Fog Vinter, Kolind, NC, 2008, Gråmetal Birgit Jul, Silkeborg, NA, 1990, Rød Sanne Kutscher & Jan R. Larsen, Jelling, NA, Sølvmetallic Jørn Steenfeldt, Egå, NC RC, 2007, Sølvmetal Kurt Lauritsen, København Carsten Madsen, Faaborg, NA, 1993, Grå Jane Dalgaard, Odense, NB, 2002, Mørkegrøn Jakob Schrader, Holte Jørgen Harlou, Egå, NB, 2005, Titanium Grey Niels Brammer-Olsen, København Ø, NB, 2000, BRG metallic Lars Bøgvad Termansen, Hellerup, NB, 1998, Sort Lisbeth Juel & Poul-Erik Neergaard, Randers Har du ? Hvis du har fået dette nummer af Roadstar med postbuddet, men har en adresse, ville vi blive meget glade for at få den. Du kan stadig godt få tilsendt bladet i trykt version, men vil så også modtage det pr. e- mail, ligesom hastesager der sendes ud ind imellem Roadstar kun udsendes pr. . Send den til Det samme gælder hvis du skifter ! Så er det meget vigtigt at du får den opdateret hos os, ellers går du glib af den information vi sender ud! Adgang til hjemmesiden Vi har forskellige informationer på medlemmerne af klubben. Det gælder p.t. medlemslisten, Handlingsplanen, regnskaber, budgetter, referater, Om forsikring af MX-5, sidste nummer af Roadstar m.v., og der kommer mere til. Desuden er der nogle af grupperne i forum, hvor det kun er muligt for medlemmer at skrive. For at se disse sider skal du være logget ind på siden og dit login skal være registreret som medlem af klubben. Jeg nu har lavet et værktøj, så jeg en gang om måneden trækker data ud af hjemmesidens database og sammenligner dem med medlemssystemets data. Så hvis du har indsat dit medlemsnummer bliver du automatisk meldt ind i den rigtige gruppe ca. medio måneden, hvis du gerne vil have hurtigere adgang, er det nødvendigt at du sender mig en mail. Du skal sørge for at de oplysninger der er registreret på hjemmesiden er opdaterede med mindst fuldt navn, medlemsnummer samt og derefter sende en mail til med dit loginnavn, så sørger jeg for du bliver registreret som klubmedlem. Opdatering af bilfortegnelsen Vi mangler stadig mange informationer om mange af medlemmernes biler, så vi får mulighed for at følge en bil fra ejer til ejer. Vi registrerer følgende data om bilen: Model, Motorstørrelse (ccm), Årgang, Farve, Reg.nr., Stelnr., købs og salgsdato. Sammen med kontingentopkrævningen bliver der sendt de oplysninger vi har. De kan ligeledes ses i den medlemsliste, der ligger på hjemmesiden under For medlemmer. HUSK: Du skal være logget ind og registreret som medlem for at have adgang til den. Hvis der mangler oplysninger om din bil, så send dem til mig på: hjemmesiden som kun er tilgængelige for ROADSTAR Nyhedsbrev for MX-5 Club Denmark Nr. 2 Maj Side 18 af 20\n19 Forsikring af MX-5 Et at de hyppigste spørgsmål vi får er hvor og hvordan man bedst forsikre sin MX-5. Bestyrelsen har forsøgt om vi kunne lave en fælles klubaftale. Indtil nu har det været uden succes. Der er noget der tyder på at prisen i meget høj grad afhænger af om man har fået fat i en assurandør der ved hvad en MX-5 er og hvordan den bruges! Vi har derfor besluttet at samle oplysninger ind og gøre dem tilgængelige på klubbens hjemmeside (se under For medlemmer ). Så har du en god aftale, så send en mail til med oplysning om selskab, kontaktperson, specielle aftaler og pris. Zippo lighter m. logo incl. evt. forsendelse Normalpris 225,- Medlemspris 175,- Shoppen Vi er i gang med at udvide sortimentet, så hold øje med hjemmesiden! Jeg har alle effekter med mig til de arrangementer jeg deltager i og Sven Schrøder har en Vest-filial og medbringer ligeledes effekterne til arrangementer i Go- West og ellers kan det bestilles på RX-7, The Mazda RX-7 Mazda s Legendary Sports Car, excl. evt. forsendelse Kun 75,- Miata Mazda MX-5, Mazda s Affordable Sportscar for the new Millennium, excl. evt. forsendelse Kun 200,- Caps, blå med klubbens logo i gult. excl. evt. forsendelse. Kun 80,- P-skive med klubbens logo. excl. evt. forsendelse. Kun 10,- Modelbiler. NA (1:18) i grøn, sølv og blå og NC (1:24) i grå, blå, rød og gul. excl. evt. forsendelse Medlemspris 150,- Nummerpladerammer med teksten MX-5 Club Denmark excl. evt. forsendelse. Pr. stk. 50,- Et sæt (2 stk.) 90,- Desuden har vi stickers med klubbens logo liggende, de uddeles ved arrangementer. Det samme gælder holdere til de udsendte navneskilte. Så husk dit skilt og spørg efter en holder. ROADSTAR Nyhedsbrev for MX-5 Club Denmark Nr. 2 Maj Side 19 af 20\n20 Kontaktpersoner i klubben: Klubbens web: Formand, Webredaktion, forum, generelt: Helge Pedersen Kasserer, medlemsadm. (bl.a. indmeldelser), webmaster, Roadstar-redaktør, internationale relationer, øst-shoppen, officiel adresse: S. Jacobsen Strandagervænge 9 Gershøj 4070 Kirke Hyllinge / Næstformand: Flemming Rasmussen Bestyrelsesmedlem, teknikgruppen: Finn Schmidt-Sørensen Bestyrelsesmedlem: Carl-Erik Vadstrup Suppleanter: Flemming Tibirke Allan Hansen Revisor: Else Madsen Revisorsuppleant: Kim Mortensen Go-West kontakt og vest-shoppen: Sven Schrøder & Anne Sandemand / Go-West kontakt: Else og Knud E. Madsen / / Kontingent: Det årlige kontingent til klubben er: Post-medlem 350,- -medlem 250,- Husstandsmedlem 100,- Indmeldelse 50,- Indmeldelse, ændring af medlemskab, adresse, , biloplysninger, ønske om anonymitet m.v. sker ved henvendelse til medlemsadministrationen pr mail på: eller evt Indlæg til ROADSTAR modtages meget gerne, helst på elektronisk form, også meget gerne med et par billeder. Man må gerne sætte billederne ind i dokumentet, men jeg vil meget gerne have dem ved siden af også, så jeg bearbejde dem. Det gælder tekniske artikler, små turbeskrivelser, både af hvad der er sket og hvad der skal ske, samt mindre debatindlæg. Redigering, ud over rettelse af stavefejl og opsætning m.v., vil kun ske efter aftale med skribenten. ROADSTAR udgives i: marts, maj, juli og september. Næste nummer af ROADSTAR forventes at udkomme ultimo juli Annoncering: Skal kunne relateres til klubbens formål. Helside 1500,- Halvside 750,- ROADSTAR Nyhedsbrev for MX-5 Club Denmark Nr. 2 Maj Side 20 af 20\nR O A D S T A R. Nyhedsbrev for MX-5 Club Denmark Nr. 3 (36) Juli 2009\nR O A D S T A R Nyhedsbrev for MX-5 Club Denmark Nr. 3 (36) Juli 2009 Velkommen til ROADSTAR et nyhedsbrev primært beregnet på udsendelse via e-mail til medlemmerne af MX-5 Club Denmark. Indhold: I dette